
Напоследък в публичното пространство се появиха множество 
спекулации по въпроса за т.нар. помашки език. Става дума за говора 
на българоезичните мюсюлмани в Северна Гърция, който е най-добре 
запазен в селата в Ксантийско, но освен в шест района на област 
Ксанти се говори в осем района на област Родопи (Гюмюрджинско) и в 
два района на област Еврос, Димотишко. 

С влизането на България в ЕС и отварянето на още два 
контролно-пропускателни пункта на българо-гръцката граница 
(особено този при Златоград) стана възможно, макар все още трудно, 
провеждането на проучвания върху южнородопските български говори 
в Ксантийско и Гюмюрджинско. През последните години се появиха 
няколко значими публикации на Г. Митринов, както и книга на 
журналистката Т. Мангалакова?, в която с много грешки и неточности, 
в публицистичен стил, е представена картината на българоезичната 
общост в Северна Гърция. На страниците на сп. „Родопи” излизат 
различни материали, свързани с проблема за езика, произхода и 
идентификацията на българите мюсюлмани в южните Родопи, а 
неотдавна специална конференция беше посветена на тази тема 
(„Помаците - версии за произход и съвременна идентичност”, Смолян, 
4-6 май 2012 г.). 

Липсва единен критерий и научен подход при определянето на 
културно-религиозната общност, носител на тези архаични 


южнородопските български говори. Най-разпространени са 


І Южнородопските български говори в Ксантийско и Гюмюрджинско. София, 2011; Речник на 
българските говори в Южните Родопи, Драмско и Сярско. София, 2011 (в съавторство с Л. Антонова- 
Василева) и др. 

2 Нашите в Гърция. Сред помаците в Западна Тракия, 2011. 


етнонимите „българи мохамедани” и „българи мюсюлмани”. В кн. 1- 
2/2012 на сп. „Родопи” доц. Ст. Танев в статията си „Ще има ли в 
република България помашки етнос и помашка нация през ХХІ век?” 
обстойно коментира битуването на тези термини в писмената и устната 
реч. По-научно прецизният и обобщаващ термин българи мюсюлмани 
се употребява наред с добилия гражданственост и широка 
популярност термин българи мохамедани, който все още се използва в 
научните изследвания, в официалните изказвания и в говорната 
практика. През последните двадесет години в редица научни 
публикации и в медийното пространство се налага и утвърждава 
локално-регионалното прозвище ироним „помаци”. За територията на 
България това прозвище има обидно-пейоративен характер, докато в 
гръцката част се употребява като название и самоназвание без 
допълнителни смислово-стилистични конотации. Терминът, който е 
най-подходящ и коректен за назоваването на въпросната културно- 
религиозна общност в Северна Гърция, е българоезични мюсюлмани. 

В езиковедските среди няма спор относно характера на езика на 
тази общност, която през последните десетилетия е подложена на 
силен външен натиск с цел по-нататъшното й обособяване и 
капсулиране. Веднага след появата на Помашко-гръцкия речник и 
Граматиката на помашкия език, издадени от П. Теохаридис, последва 
публикация на Секцията за българска диалектология и лингвистична 
география към ИБЕ при БАН! по повод на т.нар. „помашки език” с 
категорично заявената теза, че говорите в Ксантийско и 
Гюмюрджинско са „продължение на диалектите в Смолянско и на 
девисилските села в Крумовградско и споделят техните особености от 
различните езикови равнища”. След като представят най-характерните 
особености на тези български говори и отбелязват наличието на 
множество грешки, плод на „филологическа некомпетентност”, 


авторите стигат до извода, че „езиковите факти и научните аргументи 

Секция за българска диалектология и лингвистична география към ИБЕ при БАН. Съчиненият “помаш- 
ки език” - български диалект от родопски тип. - Български език, кн. 3, 1996, 1-9. 


са най-неоспоримото доказателство за българския произход” на 
съчинения в Гърция „помашки език”. Не закъснява реакцията и на 
проф. Ив. Кочев!, който също отбелязва многобройните грешки в 
гръцките издания и разглежда най-характерните особености на 
южнородопските говори, като обобщава, че „диалектът, залегнал в 
основата на „помашкия език”, е от централнородопски тип с известен 
преход към западнотракийските говори, които генетично са тясно 
свързани с него”. На опитите да се кодифицират помашките диалекти 
в днешна северна Гърция е посветена и студията на А. Йоаниду и Кр. 
Фос”. Показателно е мнението и на самите носители на тези диалекти 
за издадения през 1996 г. Помашко-гръцки речник: „Той не е съставен 
от екип филолози, учители, експерти. В него няма много оригинални 
помашки думи, много думи в него са взети от гръцкия и турския 
език”. Друг е въпросът как те самите оценяват характера на езика, 
който говорят - в това отношение не са единни. Преобладаващата 
оценъчна нагласа е, че езикът им е помацки. Що се отнася до 
етническата им принадлежност, субективната оценъчна картина е още 
по-пъстра - „наши”, помаци (# турци) и мюсюлмани (# турци и = 
турци). 

На фона на „колебливата” идентичност като субективни оценъчни 
нагласи обективните езикови данни“ показват, че т.нар. помашки език 
споделя всички характерни особености на родопските говори на 
българска територия: общ застъпник на старобългарските носови и 
ерови гласни (0, а, ъ); широко е (е) като основен застъпник на 
старобългарската ятова гласна без оглед на позицията му в думите; 
акавизъм (преминаване на неударена гласна о в а); отмет на 


ударението към начална сричка; тройно членуване”; падежни форми 


' За така наречения „помашки език” в Гърция. - Македонски преглед, №4, 1996, 43-60. 

2 Тоаппійоџ, А., Кг. Мозв. Коаійліегипоѕуегѕисһе йеѕ Ротакіѕсһеп опа Ште еһпороііѕсһе Рітепѕіоп. - Пие 
Мей дег 51ауеп ХІМІ, 233-250. 

? Цитатът е от книгата на Т. Мангалакова (2011: 124). 

+ Лични записи, както и „Помашко-гръцки речник” на П. Теохаридис. 

Наличието на тройно членуване при имената - най-характерната морфологична особеност на 
родопските говори, в „Помашко-гръцки речник” на П. Теохаридис незнайно защо е представено като 
фонетична промяна („т, у, с се променят”). 


при имената; съхранени старинни местоименни форми; специфичен 
словоред; архаични лексеми, засвидетелствани в старобългарски 
писмени паметници и др. 

Както отбелязва Ст. Кабасанов!, „езикът на българите мохамедани 
в Родопите носи всичките характерни свойства на архаичните 
родопски говори както в звукове /фонетика/, така и във форми 
/морфология/, и в изречение /синтаксис/, и откъм словарен състав. 
Няма сериозен наш и чужденец учен езиковед, който да дели 
българомохамеданските говори от българохристиянските в Родопите, 
които по същина представят една езикова цялост в единството на 
българския език”. За разлика от родопските говори в границите на 
България, които са силно повлияни от книжовния език, главно чрез 
медиите, южнородопските говори отвъд границата са се консервирали 
и са запазили един по-архаичен етап от развоя на тези говори - със 
запазена гласна ы?, склоняван член?, архаична лексика. 

Възниква въпросът „Доколко езикът може да бъде 
идентификационен признак? 

Ще се позова отново на родопския диалектолог Ст. Кабасанов: 
„От всичко нетрайно в света езикът е най-трайното, мъчно поддаващ 
се на асимилационни насилия и на пропаганда, най-трайният и 
съществен белег на народността. Изчезне ли той, обикновено изчезва 
и тя - народността. Затова на старобългарски език думата ензикъ /.../ 
означава и език - способност и начин на говорене и общуване, и 
народ - етническа общност”. 

Ще цитирам и две мнения на съвременни езиковеди: „...езиците (в 


частност книжовните езици) са жива памет за извървените пътища от 


! Статията „За езика на родопските българи мохамедани”. - Тракия, М 21, 21 окт. 1993, с. 5. 

2 Гласна ы е засвидетелствана в говора на с. Тихомир, Кърджалийско от Д. Тилков (1962) и Ст. 
Кабасанов (1963), след като Л. Милетич съобщава за остатъци от произношение на ы в павликянското 
родопско наречие (1912). По тази архаична особеност тихомирският говор се доближава до говорите в 
Солунско и Неврокопско, както и до някои банатски говори. 

? За склонявани членни форми в родопските говори съобщават редица езиковеди като Л. Милетич, Ст. 
Младенов, Ст. Стойков, Ст. Кабасанов, Г. Клепикова, Р. Маринска и др. Очертавайки границите на 
разпространение на склонените членувани форми в българските диалекти, Т. Бояджиев обобщава, че тези 
форми днес се срещат в “островни ареали”, съсредоточени главно в южната половина на езиковата 
територия. 


съответните народи. Затова и тази памет е уникална”. „...между 


всички ни (от българския народ) съществуват здрави връзки, сакрални 
и свещени. Най-силната от тях е езикът. Човекът се ражда в езика, 
който присъства като един от основните компоненти (наред с 
пространството наоколо и обкръжението на близките) в сакралния 
образ на родината... Езикът възниква в човека, в неговия мозък, и 
човек придобива способност да структурира действителността чрез 
разнообразни модели. В съзнанието му се оформя картина на света, 
защото светът, който населяваме, съществува до голяма степен и 
благодарение на езика, който го интерпретира”. 

Разбирайки важността на езика като идентификационен признак, 
гръцките власти полагат големи усилия да покажат, че т.нар. помашки 
език е отделен език, различен от българския. Дали този съчинен език 
ще се превърне в поредния опит за кодифициране на регионална 
писмена норма на български диалект и превръщането му в отделен 
език, ще покаже езиковата политика на балканските държави и най- 
вече на Гърция. Както отбелязва Г. Митринов, сътворяването на 
„Помашки език” е планомерна и дългосрочна държавна политика на 
Турция и Гърция „с цел > приобщаването на южнородопското 
мюсюлманско население в Западна Тракия съответно към турската и 
гръцката нация” (2011: 19). 

В основата на всяка държавна езикова политика е залегнал 
постулатът, че езиковата консолидация е предпоставка за национално 
единство. Първостепенно значение в езиковата политика на 
Балканския полуостров е придобило изискването своя държава със 
свой език”. Пример за това е създаденият с декрет македонски 
книжовен език, който е друга книжовна формация на българския език, 


съществуваща успоредно с естествено формиралия се през 


' Б. Вълчев. От историята на българския книжовен език към теорията на книжовните езици. София, 2009, 
с. 249. 

2 К. Исса. На изток от Драгоман (15 въпроса за българския език). София, 2012, с. 12. 

ЗМ. Виденов. Българската езикова политика. София, 2003, с. 21. 


Възраждането новобългарски книжовен език: на базата на 
североизточното българско наречие. Друг пример за кодификация на 
български диалект е книжовната кодификация на банатския говор 
през ХІХ в., но в този случай езиковата политика не е водена от 
държава, а от родолюбивата интелигенция на група села, отдалечени 
и изолирани от България. Така че езиковата политика отразява 
интересите както на държавните обединения, така и на отделни 
формирования или компактни емигрантски маси от една езикова 
общност. 

Освен консолидираща и интегрираща функция книжовният език 
притежава и сепарираща функция. При обособяването на определени 
носители на езика става тяхното дистанциране както от съседните 
народи, така и вътре в езиковата общност. Сепаративната функция 
може да олицетворява политиката на определени обществени сили за 
насилствено обособяване в езиково отношение на част от носителите 
на един език, като предпоставка за такъв процес е наличието на 
повече държавни обединения, в които живее този народ с общ език. 
Точно такъв е случаят с т.нар. помашки език. 

Езиковата ситуация в една държава задължително е обект на 
нейната правителствена езикова политика - тя, по думите на акад. М. 
Виденов, не само че може, но и трябва да се управлява и направлява. 
За съжаление българоезичните общности в северна Гърция не са обект 
на българската езикова политика, която се води от незаинтересовани 
чиновници и политици, игнориращи мненията и оценките на 


специалистите диалектолози и социолингвисти. 


1 

Основен тезис в социолингвистиката е, че появата на книжовните езици е в резултат на социално- 
исторически и обществено-икономически причини. За отношението между понятията книжовен език, 
национален език и стандартен език вж. Виденов 2003: 175. 


